Ingcwethi Zempilakahle Yamehlo Zikhuthaza Ukudinga Usizo Lokwelatshwa Ngokuphangisa
Ingcitshi kwezempilakahle zithi zikhathazekile ngokwanda kwabantu abacina bekhitshwa ilihlo ngokuphuza ukudinga uncedo lokwelatshwa kusese lesikhathi.
HARARE — Inengi labantu eZimbabwe libikwa lisithi lingalimala amehlo kumbe ezinye izifo ezihlasela amehlo licina lilahlekelwa ngamehlo lingasaboni kungenxa yokudinga uncedo lokwelatshwa kungasela sikhathi. Lokhu kuphume embuthanweni wengcitshi zezempilakahle owenziwa kanye ngomnyaka owe Medical Research Day ngempelasonto e Harare. Eyinye yalezi ngcwethi kwezempilakahle ebezikulumhlangano nguSikhwicamfundo Clara Haruzivishe. [.] U Dokotela Tawanda Mhute we kolitshi le University ye Zimbabwe uveze impumela yenhlolisiso ayenzayo esibhedlela se Sekuru Kaguvi ekhomba ukuba umuntu oyedwa phakathi kwabahlanu abazophathiswa ngokulimala lezinye izifo zamehlo ucina ekhitshwa ilihlo elilodwa ngoba bephuza ukudinga uncedo lokwelatshwa. Incitshi ezinengi zitshengise ukukhathala ngaloludaba zisithi kumele kusungulwe imikhankaso yokulondolozwa kwempilakahle yamehlo kuzulu wonke lakuhulumende. U Dokotela Gwatirera Jabangwe uthi izifundo lokucubungula okunje yikho kuqakathekile kangaka : [Ama studies ayenziwayo lempumela yawo le study yonaleyo kuphuma ulwazi lezinto ezingasetshenjiswa ngabantu abanengi okuhlanganisela omongikazi ,Odokotela noma lezi gulani mayelana le mpilo ukuze sibe le mpilo enhle njalo sibe le mpilo ende.] U Professor Haruzivishe uthi imfundiso kuzulu lokuqiniswa kwemikhankaso kuqakathekile. [Kule competition eyokuthi sibone ukuthi onguye o presenta I study ethe yadlula amanye yi iphi then kulomvuzo ophiwa umuntu ekucineni kwakhona okhuthaza leyo misebenzi] Inengi lengcitshi ebezikulu mhlangano zikhuthaza ukuqiniswa kwemikhankaso yokuvikeleka kwezisebenzi nxa zisemsebenzi ngoba ukuqonga kwengozi lezi kuyinto edanisayo. Kunhlolisiso kaDokotela Mhute uthi abantu abanengi balimala engozini zemsebenzini lasezindlini okugoqela ukulinyazwa langama fire works ngezikhathi ze khisimusi lokulwisana emulini. Ethi kudingakala ukuba kunkankaselwe ukuvikelwa kodlakela, ukusetshenjiswa kwamabhante abantu nxa besezimothweni, ukusetshenjiswa kwempahla evikela amehlo emisebenzini kanye lokwengezwa kwendawo ezelapha amehlo eziduzane lo zulu. Umbuthano we Annual Medical Research wenziwa kanye ngomnyaka ekholitshini ele College of Health Sciences, eUniversity ye Zimbabwe. Ele Zimbabwe lilesikhwama seWorkman’s Compensation esimela ukuphathisa abawelwa ludubo lokulimala besemsebenzini ngaphansi kohlangothi lukahulumende olwe NSAA.